Seg wawalen-agi i nezrew di kraḍ n tfelwiyin i yellan uqbel-nneɣ, llan wid yesɛan aẓar agrantalay deg yal tantala neɣ deg kra seg-sent, llan daɣen wid i d-yettwassudmen kan seg tentala taqbaylit. Ɣef waya nexdem kra n leḥsabat, nessaweḍ ɣer uɣrud (agemmuḍ) s wazal n 374 n wawalen aẓar-nsen d agrantalay. 75 seg-sen n yiɣsan n umdan. Syen nefka-d afmiḍi deg yal tantala, ad naf 21 deg teqbaylit, yettusemma azal n 28%, 19 deg tmaziɣt n waṭlas alemmas , azal n 25.33%, 13 deg tentala tatergit, azal n 17.33%, 12 deg tcawit, azal n 16%, 10 deg tcelḥit n lmeṛṛuk, azal n 13.33%. Ad d-qqimen 299 d wid n waṭṭanen, ad d-nekkes seg-sen 84 n wawalen i d-yettwaddmen seg tentala taqbaylit, yettusemma azal n 28.09%, 60 deg tmaziɣt n waṭlas alemmas, azal n 20.06%, 58 di tentala tatergit, azal n 19.39%, 49 deg tcawit, s wazal n 16.38%, ma d 48 di tcelḥit n lmeṛṛuk, azal n 16.05%. Ad d-ggrin azal n 84 gar yiɣsan n umdan d waṭṭanen, aẓar-nsen mačči d agrantalay, ad naf 42 seg-sen d ireṭṭalen seg tutlayt taɛrabt, azal n 50%, daɣen 42 d imeslayen n At Mangellat s wazal n 50%. Afmiḍiagi icudd kan ɣer tentaliyin-a i nezrew. Yezmer seg wawalen-a llan daɣen di tentaliyin niḍen am trifit, tamacaɣt, tamẓabit, tawerglit…atg, maca ur d-ddin ara dagi.